2008માં 26મી નવેમ્બરે પાકિસ્તાની આતંકીઓએ મુંબઇની તાજ હોટેલ, ઓબેરોઇ નરિમાન પોઇન્ટ, શિવાજી ટર્મિનલ પર આતંકવાદી હુમલો કર્યો હતો. આ હુમલામાં 168 લોકો મોતને ભેટ્યા હતાં અને 308 જેટલા લોકો ઘાયલ થયા હતા. હુમલામાં એટીએસના પ્રમુખ હેમંત કરકરે, કમાન્ડો સંદીપ ઉન્નીક્રિષ્ના, એન્કાઉટર સ્પેશિયાલિસ્ટ વિજય સાળસકર, શશાંક શિંદે અને એસીપી અશોક કામટેએ બહાદુરીથી આતંકવાદીઓનો પ્રતિકાર કરતી વેળાએ શહીદી વહોરી લીધી હતી. જેમની યાદમાં આ દિવસને શહીદ દિન તરીકે જાહેર કરાયો છે અને આ દિવસે તમામ મૃતાત્માઓને શ્રદ્ધાંજલિ અર્પવામાં આવે છે.